
 RAPORT COMUN 
asupra propunerii legislative privind trecerea unei suprafeţe de teren din proprietatea publică a statului şi administrarea Agenţiei Domeniilor Statului în proprietatea publică a judeţului Brăila şi administrarea 

Consiliului Judeţean Brăila 
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere pe fond cu propunerea legislativă privind trecerea unei suprafeţe de teren din proprietatea publică a statului şi administrarea Agenţiei Domeniilor Statului în proprietatea publică a judeţului Brăila şi administrarea Consiliului Judeţean Brăila, transmisă cu adresa nr.Pl.x 132 din 12 martie 2008 şi înregistrată sub nr.24/114/13.03.2008. 
La întocmirea raportului, Comisiile au avut în vedere avizul favorabil al Consiliului Legislativ, avizul negative al Comisiei juridice, de disciplină şi imunităţi şi punctul de vedere negativ al Guvernului.
Propunerea legislativă are ca obiect de reglementare  trecerea suprafeţei de 58.619 ha teren situat în Insula Mare a Brăilei, pe teritoriul administrativ al comunelor Măraşu şi Frecăţei, judeţul Brăila, din proprietatea publică a statului şi administrarea Agenţiei Domeniilor Statului în proprietatea publică a judeţului Brăila şi administrarea Consiliului Judeţean Brăila.
Propunerea legislativă privind trecerea unei suprafeţe de teren din proprietatea publică a statului şi administrarea Agenţiei Domeniilor Statului în proprietatea publică a judeţului Brăila şi administrarea Consiliului Judeţean Brăila  face parte din categoria legilor organice, potrivit prevederilor art.73 din Constituţia României, republicată.
La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Marian Hoinaru, secretar de stat în Ministerul Agriculturii şi Dezvoltării Rurale. 

La lucrările Comisiei pentru agricultură au fost prezenţi 27 de deputaţi, din totalul de 27 membri ai comisiei. Propunerea legislativă a fost respinsă în unanimitate, în şedinţa din 25 februarie 2009.

La lucrările Comisiei pentru administraţie au fost prezenţi 24 de deputaţi, din totalul de 27 de membri ai comisiei. Propunerea legislativă a fost respinsă în unanimitate, în şedinţa din  12 mai  2008.
Comisiile au propus respingerea proiectului pentru următorul considerent:

· Propunerea legislativă nu respectă prevederile art.138 alin.(5) din
Constituţia României, republicată şi cele ale art.15 alin.(1) din Legea nr.500/2002 privind finanţele publice în ceea ce priveşte influenţele financiare asupra bugetului consolidat al statului .
Propunerea legislativă a fost respinsă de Senat în şedinţa din 10 martie 2008.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

